Diari Oficial de la Generalitat Valenciana


Sumari del DOGV 6456, del 09-02-2011 (2011/40)

Notificació de la sentència dictada en el judici ordinari número 1325/2009.
---------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/40


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici ordinari número 1325/2009. [2011/40]  
Procediment ordinari 001325/2009-J  
Demandant: BMW Financial Services Ibérica Establecimiento Financiero de Crédito, SA.  
Procuradora: Dolores M.ª Olucha Varella.  
Demandats: Swing Cerámicas, SL, i Antonio Fernando Tomás Martínez.  
Procurador: -  
Alexandre Ros Ros, secretari d'aquesta ciutat i partit, faig saber:  
Que en el judici a què s'ha fet referència més amunt s'ha dictat la sentència de data 21 de setembre de 2010, que té l'encapçalament i la dispositiva que, literalment, són com segueix:  
«Jutjat de Primera Instància número 4 de Castelló de la Plana  
Procediment: judici ordinari 125/2009.  
Sentència número 184/2010  
Castelló de la Plana, 21 de setembre de 2010.  
Víctor Calatayud Chollet, magistrat jutge del Jutjat de Primera Instància número 4 de Castelló de la Plana, he vist aquestes actuacions de judici ordinari número 1325/2009, promogudes per la procuradora dels tribunals Dolores-María Olucha Varella, en representació de BMW Financial Services Ibérica Establecimiento Financiero de Crédito, SA, dirigit pel lletrat Juan Blasco Alventosa, contra Swing Cerámicas, SL, i Antonio Fernando Tomás Martínez declarats en rebel·lia, d'acord amb els següents:  
Antecedents de fet  
Primer. La procuradora dels tribunals Dolores-María Olucha Varella, en la representació ja dita de BMW Financial Services Ibérica Establiment Financer de Crèdit, SA, va presentar el passat 21 de maig de 2009, en el deganat dels jutjats d'aquest partit, un escrit amb el qual promovia un judici ordinari, que per torn de repartiment va correspondre a aquest Jutjat, contra Swing Ceràmiques, SL, i Antonio Fernando Tomás Martínez, amb base en els fets i fonaments de dret que va tindre per convenient, sol·licitant que es dictara sentència en què es condemne solidàriament els demandats al pagament de la suma de 34.184,88 euros, més els interessos al tipus pactat des del 8 de maig de 2009 fins al seu efectiu pagament i les costes.  
Segon. Una vegada admesa a tràmit la demanda, es va acordar donar a les actuacions la tramitació establida per al judici ordinari de conformitat amb l'article 249 de la Llei d'Enjudiciament Civil (LEC), en relació amb l'article 399 i concordants de la mateixa llei processal civil.  
Tercer. Citats a termini de forma deguda els demandats no han contestat per la qual cosa han sigut declarats en rebel·lia.  
Quart. Complits els tràmits prevists en l'article 414.1 de la Llei d'Enjudiciament Civil i d'acord amb el que disposa aquest precepte, es va convocar les parts a una audiència prèvia al judici, assenyalant-se per a tal fi el dia que es dicta aquesta resolució, a la qual no han comparegut de forma deguda els demandats, limitant la part actora la prova a la documental i sol·licitant en conseqüència que, de conformitat amb l'article 429.8 de la Llei d'Enjudiciament Civil, es procedira a dictar sentència sense celebració de la vista, com així s'ha disposat.  
Cinqué. En la tramitació d'aquest judici s'han observat les prescripcions legals, excepte les relatives a terminis, a causa de l'elevat volum d'assumptes tramitats davant aquest Jutjat.  
Fonaments de dret  
Primer. Exercita la mercantil BMW Financial Services Ibérica Establiment Financer de Crèdit, SA, amb invocació de la Llei 28/1998, de 13 de juliol, de Venda a Terminis de Béns Mobles, acció de reclamació d'una quantitat, davant de l'incompliment per Swing Cerámicas, SL, i Antonio Fernando Tomás Martínez de les obligacions contretes en virtut del contracte de finançament a comprador de béns mobles, subscrit el 28 de febrer de 2006 (document número 2). Els fets en què es fonamenta la demanda són, en essència: que els demandats van subscriure el contracte de préstec, fent-ho Antonio Fernando Tomás Martínez com a fiador, per un import de 45.792,46 euros, que cal amortitzar en 37 quotes fixes mensuals, amb un interés de demora d'1,5% mensual, amb l'objecte de finançar el vehicle marca BMW, model 530D, berlina E60, matrícula 9483-QZQ, amb número de bastidor WBANC71090B662293. Havent incomplit els demandats les seues obligacions de pagament de les amortitzacions, considerant-se vençut el préstec, el deute reclamat s'eleva als 34.184,88 euros que s'arrepleguen en el certificat de tancament del compte de data 28 de febrer de 2006 (document número 4),  
Segon. Davant de l'acció exercitada per la part actora, els demandats s'han limitat a una actitud passiva. Precisament, la no-compareixença de la part demandada en determina la declaració de situació de rebel·lia o la continuació d'aquesta en aquesta situació. cosa que no implica un reconeixement de les pretensions contingudes en la demanda i recau sobre l'actora la càrrega de provar la certesa dels fets de què ordinàriament es desprenga, segons les normes jurídiques que hi són aplicables, l'efecte jurídic corresponent a les pretensions de la demanda i de la reconvenció. No obstant això, tenint en consideració el voluntari i indolent procedir dels demandats, que han adoptat una conducta d'absoluta passivitat davant d'aquesta reclamació, així com la documental adjunta a l'escrit de demanda, que no ha sigut impugnada, cal considerar certs els fets de la demanda, i cal considerar que la quantitat reclamada en aquest procés és la que deu la demandada pel fet de no constar dades, fets o circumstàncies diferents de les presentades per l'actora i de les que es desprenguen fets extintius, impeditius o excloents del deute sol·licitat. En definitiva, la part actora ha acreditat de forma suficient, d'acord amb el que disposa l'article 217 de la Llei d'Enjudiciament Civil, els fets generadors dels venciments impagats, mentre que els demandats no han acreditat cap fet extintiu, excloent o impeditiu del naixement de l'obligació de pagament derivada de la subscripció del contracte que els vinculava amb l'actor.  
Tercer. Havent de qualificar-se el contracte objecte de les actuacions com de préstec de finançament per a les vendes a terminis, segons l'article 4 de la Llei 28/1998, de 13 de juliol, de Venda a Terminis de Béns Mobles; havent complit la part actora amb les obligacions assumides, i incomplit les seues els demandats, en cessar en el de pagament de les amortitzacions vençudes, ha d'estimar-se vençut el préstec, d'acord amb la condició general 7. Pertoca, per tant, condemnar-los a pagar el principal degut, així com els interessos remuneratoris, en aplicació de l'article 10 de l'esmentada Llei 28/1998, que per al supòsit que el comprador demore el pagament de dos terminis o de l'últim d'ells, permet al venedor optar entre exigir el pagament de tots els terminis pendents d'abonament o la resolució del contracte.  
Quart. Segons resulta de l'article 1.101 del Codi Civil, queda subjecte a indemnització dels danys i perjudicis causats qui contravinga el tenor de l'obligació contreta per incórrer en morositat en el seu compliment; mora que comença, d'acord amb l'article precedent 1.100, des de l'exigència judicial o extrajudicial de la prestació pel creditor. Atés que l'obligació consisteix en el pagament d'una quantitat de diners, aquella indemnització s'identifica per l'article 1.108 del mateix cos legal, per al cas de mora, amb la quantia dels interessos convinguts, i si no n'hi haguera, amb l'interés legal. Per la seua banda, l'article 316 del Codi de Comerç, en seu del contracte de préstec, estableix que: «Els deutors que demoren el pagament dels seus deutes després de vençut, hauran de pagar des de l'endemà del venciment l'interés pactat per a aquest cas o, si no n'hi ha, el legal». De la conjunta aplicació dels preceptes esmentats, i de la condició general 6.ª resulta que les quantitats que per aquesta sentència es declaren degudes meritaran l'interés de demora convingut a l'1,5%, des del dia 28 de febrer de 2006, data del tancament del compte, fins a la seua completa execució, tal com estableix l'article 576 de la Llei d'Enjudiciament Civil.  
Cinqué. D'acord amb el que disposa l'article 394.1 de la Llei d'Enjudiciament Civil, les costes processals s'imposen a la part demandada atés que s'han estimat les pretensions de l'actora de forma íntegra.  
Atés el que s'ha exposat, vistos els preceptes indicats i tots altres que hi són aplicables de manera general i pertinent al cas plantejat,  
Dispositiva  
Estime íntegrament la demanda interposada per la procuradora dels tribunals Dolores-María Olucha Varella, en nom i representació de BMW Financial Services Ibérica Establecimiento Financiero de Crédito, SA, contra Swing Cerámicas, SL, i Antonio Fernando Tomás Martínez: condemne els demandats que de forma solidària paguen a l'actora la suma de trenta-quatre mil cent huitanta-quatre euros i huitanta-huit cèntims (34.184,88 euros), més els interessos al tipus pactat de l'1,5% mensual, des de el 8 de maig de 2009 fins a fer-ne el pagament efectiu i les costes processals causades.  
Notifiqueu aquesta resolució a les parts en els termes acordats, advertint-los que en contra es pot interposar recurs d'apel·lació, que es prepararà mitjançant un escrit dirigit a aquest Jutjat dins del termini de cinc dies hàbils des que es notifique i, amb els requisits de l'article 457 de la Llei d'Enjudiciament Civil. De conformitat amb el que estableix la disposició addicional 15a de la Llei Orgànica del Poder Judicial -introduïda per la Llei Orgànica 1/2009, de 3 de novembre-, per a recórrer, la part recurrent haurà de constituir un dipòsit per un import de 50 euros, que es consignarà en el compte de consignacions d'aquest Jutjat, sense que es puga considerar preparat el recurs si el dipòsit no està constituït. Estan exempts de constituir el dipòsit: el Ministeri Fiscal, l'estat, les comunitats autònomes, les entitats locals i els organismes autònoms dependents de tots ells.  
Aquesta és la meua sentència, de la qual es deixarà testimoniança en les actuacions, que jutjant definitivament en primera instància, pronuncie, mane i firme»  
Publicació. Aquesta sentència va ser donada llegida i publicada pel jutge que la firma, mentre celebrava audiència pública en el dia de la seua data, i assistit per mi, el secretari judicial. En done fe.  
Atés que es desconeix el domicili o la residència actuals de l'entitat demandada, Swing Cerámicas, SL, i Antonio Fernando Tomás Martínez, de conformitat amb el que disposa l'article 497 de la Llei 1/2000, d'Enjudiciament Civil, s'ha disposat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència esmentada.  
Castelló de la Plana, 17 de desembre de 2010.- El secretari: Alexandre Ros Ros.